CELEX: 32008D0768(01)
Language: sk
Date: 2008-09-30 00:00:00
Title: 2008/768/ES: Rozhodnutie Komisie z  30. septembra 2008 o nezaradení Beauveria brongniartii a manganistanu draselného do prílohy I k smernici Rady 91/414/EHS a odňatí povolení pre prípravky na ochranu rastlín obsahujúce tieto látky [oznámené pod číslom K(2008) 5106] (Text s významom pre EHP)

2.10.2008   
            
            
               SK
            
            
               Úradný vestník Európskej únie
            
            
               L 263/12
            
         
      ROZHODNUTIE KOMISIE
   
   z 30. septembra 2008
   o nezaradení Beauveria brongniartii a manganistanu draselného do prílohy I k smernici Rady 91/414/EHS a odňatí povolení pre prípravky na ochranu rastlín obsahujúce tieto látky
   [oznámené pod číslom K(2008) 5106]
   (Text s významom pre EHP)
   (2008/768/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 2 štvrtý pododsek,
   keďže:
   
               (1)
            
            
               V článku 8 ods. 2 smernice 91/414/EHS sa ustanovuje, že členský štát môže počas 12 rokov od oznámenia tejto smernice povoliť umiestnenie prípravkov na ochranu rastlín obsahujúcich účinné látky, ktoré nie sú uvedené v prílohe I k uvedenej smernici a ktoré sú už na trhu dva roky od dátumu jej oznámenia, na trh, zatiaľ čo uvedené látky sa postupne preskúmajú v rámci pracovného programu.
            
         
               (2)
            
            
               V nariadeniach Komisie (ES) č. 1112/2002 (2) a (ES) č. 2229/2004 (3) sa ustanovujú podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS.
            
         
               (3)
            
            
               
                  Beauveria brongniartii a manganistan draselný sú látky stanovené v štvrtej etape programu.
            
         
               (4)
            
            
               Jediní oznamovatelia v prípade Beauveria brongniartii a manganistanu draselného informovali 5. septembra 2007 a 22. februára 2008 Komisiu o tom, že sa už nechcú zúčastňovať na pracovnom programe v prípade týchto účinných látok, a preto už nepredložia ďalšie informácie. V dôsledku toho by tieto účinné látky nemali byť zaradené do prílohy I k smernici 91/414/EHS.
            
         
               (5)
            
            
               V prípade účinných látok, pri ktorých sa vyžaduje stiahnutie prípravkov na ochranu rastlín obsahujúcich takéto látky krátko po predbežnom oznámení o takomto stiahnutí, je primerané poskytnúť dodatočnú lehotu na likvidáciu, skladovanie, umiestnenie na trh a použitie existujúcich zásob, ktorá neprekročí dvanásť mesiacov, aby sa existujúce zásoby použili maximálne v nasledujúcom vegetačnom období. V prípadoch, keď bola poskytnutá dlhšia lehota po predbežnom oznámení, môže sa táto lehota skrátiť tak, aby uplynula na konci vegetačného obdobia.
            
         
               (6)
            
            
               Toto rozhodnutie nemá vplyv na predkladanie žiadostí týkajúcich sa týchto účinných látok v súlade s ustanoveniami článku 6 ods. 2 smernice 91/414/EHS s cieľom ich možného zaradenia do prílohy I k tejto smernici.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Účinné látky, ktoré sú uvedené v prílohe I k tomuto rozhodnutiu, sa nezaraďujú ako účinné látky do prílohy I k smernici 91/414/EHS.
   Článok 2
   Členské štáty zabezpečia, aby:
   
               a)
            
            
               boli povolenia pre prípravky na ochranu rastlín obsahujúce účinné látky, ktoré sú uvedené v prílohe I, odňaté do 30. marca 2009;
            
         
               b)
            
            
               odo dňa uverejnenia tohto rozhodnutia neudelili ani neobnovili žiadne povolenia pre prípravky na ochranu rastlín obsahujúce uvedené účinné látky.
            
         Článok 3
   Akákoľvek dodatočná lehota poskytnutá členskými štátmi v súlade s ustanoveniami článku 4 ods. 6 smernice 91/414/EHS musí byť čo najkratšia a uplynie najneskôr do 30. marca 2010.
   Článok 4
   Toto rozhodnutie je určené členským štátom.
   
      V Bruseli 30. septembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. ES L 168, 27.6.2002, s. 14.
   
      (3)  Ú. v. EÚ L 379, 24.12.2004, s. 13.